Publication: Magyar Közlöny
Issue: MK-2007-63 (Year: 2007, Number: 63)
Era: 2004-2010
Section: egyeztetéséről szóló 94/2004. (IV. 27.) Korm. rendelet (a továbbiakban: Műszr.)
Paragraph Index: 526

4. INFRASTRUKTÚRA SZAKÁLLAMTITKÁRSÁG 4.1. TITKÁRSÁG Feladata a szakállamtitkár személyi és szakmai asszisztenciájának ellátása. 4.2. INFRASTRUKTÚRA-FEJLESZTÉSI PROGRAMOK FŐOSZTÁLY A Főosztály küldetése: A kiemelt jelentőségű közlekedéspolitikai és környezetvédelmi kormányzati döntések előkészítése, továbbá a döntések végrehajtásának szakmai felügyelete. A minisztérium kompetenciájába tartozó állami infrastruktúra-fejlesztési és működtetési feladatai finanszírozási megoldásainak ismerete – beleértve a PPP tudásbázis kialakítását –, illetve a finanszírozási stratégia kialakítása. A szakállamtitkárság illetékességi körébe tartozó, több szakterületet érintő tevékenység minisztériumi koordinációt igénylő feladataiban a szakállamtitkárság képviselete. A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály szervezetileg az alábbi osztályokra tagozódik: - Kiemelt Projektek Osztálya - Infrastruktúra Finanszírozási Osztály - PPP Osztály A Főosztály stratégiai feladatai: 1. a közlekedési infrastruktúra fejlesztését szolgáló programok (KözOP, költségvetésből és egyéb forrásból megvalósuló projektek, akciótervek) előkészítése, elfogadása, módosítása és nyomon követése kapcsán a minisztériumra háruló horizontális feladatok koordinálása (tervezés, kidolgozás, felülvizsgálat, módosítási javaslatok, kötelezettségvállalás), 2. részvétel a Regionális Operatív Programok közlekedésfejlesztési kérdéseivel kapcsolatos szakmai egyeztetéseken, 3. a közlekedési infrastruktúra fejlesztéséért felelős szaktárcaként együttműködés a Nemzeti Fejlesztési Ügynökséggel, mint Kohéziós Alap, KIOP és KÖZOP Irányító Hatósággal és Schengen Alap Felelős hatósággal továbbá a Phare és átmeneti Támogatás ügyében, mint Nemzeti segélykoordinátorral, 4. a minisztérium képviselete az EU különböző támogatási eszközeinek infrastruktúra-fejlesztéssel foglalkozó EU-s szakmai bizottságok, munkacsoportok munkájában, az Európai Bizottság Regionális politika Főigazgatóságánál a hatáskörébe tartozó EU támogatásokkal kapcsolatos egyeztetések során, 5. képviselet ellátása a TEN-T Információs és Monitoring Bizottságban és a TEN-T Pénzügyi Támogatások (FAC) Bizottság ülésein, kapcsolattartás az EU 2007/63. szám Közlekedési Főigazgatósággal, a DGTren képviselőivel, az aktuális feladatok koordinálása, 6. a fenntartható fejlődés elveinek érvényesítése érdekében a közlekedés környezet- és természetvédelmi stratégiájának kidolgozása végrehajtásának koordinálása, beleértve a járművekre vonatkozó környezetvédelmi követelmények kialakítását, alkalmazását, a környezeti szempontok érvényesítését az infrastruktúra-fejlesztésben, a közlekedési munkamegosztás környezeti szempontú befolyásolását, gazdasági eszközök alkalmazását a közlekedés-szállítási igények befolyásolására, 7. a környezeti hatásvizsgálatok módszertanának fejlesztése, a stratégiai értékelések tárca-specifikus gyakorlatának kialakítása, javaslat ágazati eljárások kialakítására, 8. a nemzetközi környezet- és természetvédelmi egyezmények végrehajtásából a tárcára háruló feladatok végrehajtásának összefogása, 9. a vasúti közlekedési reformmal kapcsolatos intézkedések végrehajtásának összefogása, 10. a PPP tudásbázis folyamatos fejlesztése 11. az infrastruktúra-fejlesztés és működtetés elérhető EU támogatású és egyéb alternatív forráslehetőségek feltárása. A Főosztály operatív feladatai: 12. a hazai és EU támogatással megvalósításra tervezett projektek összehangolása, beillesztése a fejlesztési programokba a Hálózati Infrastruktúra Főosztállyal (HIF) együttműködve, 13. az M5, M6 autópálya koncessziós szerződésekkel kapcsolatos projektmenedzsment feladatok ellátása, 14. a minisztérium által tervezett PPP projektek előkészítése és lebonyolítása, ahhoz kapcsolódóan a tanácsadói szerződések előkészítése és gondozása, 15. PPP Tárcaközi Bizottság (TB) operatív irányítása, a szaktárcák által kezdeményezett és TB elé beterjesztett projektek véleményezése; az előkészítés alatt álló projektek alakulásának figyelemmel kísérése, megvalósulásukról folyamatos monitoring, majd értékelő tevékenység végzése, éves jelentés készítése, 16. rendszeres kapcsolattartás a magyarországi PPP típusú befektetésekben érdekelt pénzügyi, jogi és befektetői csoportokkal, valamint tanácsadókkal, 17. részvétel a Kohéziós Alap, KIOP, KÖZOP, Schengen Alap támogatásával megvalósuló EU-s projektek havi projekt előrehaladási értekezletein valamint Monitoring Bizottsági ülésein illetve a Schengen Alap Tárcaközi Bizottságban, továbbá, ahol jogszabály előírja, a Projekt Bíráló Bizottságokban valamint a főosztály hatáskörébe tartozó további bizottságokban és munkacsoportokban, 18. az EU-s támogatással megvalósuló projektek vonatkozásában – Kohéziós Alap, KIOP, TEN-T, előkészítés alatt álló nagyprojektek, Schengen Alap, Átmeneti Támogatás és jövőbeni KÖZOP projektek - valamint az egyéb forrásból (PPP, költségvetés, stb.) finanszírozott infrastruktúra fejlesztési projektek megvalósulásának nyomon követése a Hálózati Infrastruktúra Főosztállyal együttműködésben, 19. a közlekedési szakterülethez tartozó fejlesztési programok és azon belül a projektek előrehaladásának nyomon követésére és nyilvánosságra hozatalára 2007/63. szám szolgáló rendszer kidolgozása és működtetése a HIF-fel és a KIKSZ-szel együttműködve, 20. a páneurópai folyosók Irányító Bizottságainak magyar tagjaként a bizottsági ülésen megtárgyalásra kerülő anyagok elkészítése, összefogása, az üléseken a magyar érdekek érvényre juttatása. (IV, V, X, ill. VI folyosók), 21. a tárca közlekedési projektjeihez kapcsolódó egyes nemzetközi pénzintézeti (elsősorban EIB) állami hitelfelvételek előkészítése és koordinálása, együttműködésben a Pénzügyminisztériummal, 22. az Infrastruktúra Ügyekért Felelős Szakállamtitkárság által kezelt költségvetési sorok tervezésének, a felhasználás nyomon követésének koordinálása, FEUVE anyagok elkészítése, 23. a komitológiai bizottságok munkájáról és az elnyert pályázatokról az EKTB tájékoztatása, a TEN-T-vel kapcsolatos uniós és hazai joganyagok (150/2005) módosításában mandátumküldés, véleményezés útján való részvétel, 24. TEN-T Végrehajtó Hatóságként a TEN-T Alapban rendelkezésre álló források minél teljesebb és ésszerűbb felhasználásának elősegítése, a pályázatok, határozatok, előrehaladási és zárójelentések megfelelő előkészítésének és a Bizottsághoz történő eljuttatásának felügyelete, 25. Páneurópai folyosós és TEN-T témakörben két és többoldalú nemzetközi szerződéstervezetek véleményezése, a TEN-T revízió előkészítésében a hazai érdekek és EU elvárások összehangolása, 26. a MÁV ZRt. szervezeti átalakításával és a helyközi közösségi közlekedési reformmal kapcsolatos közlekedéspolitikai és tulajdonosi döntések előkészítése a Közszolgáltatások Szervezése Főosztállyal, valamint a Vagyongazdálkodási Főosztállyal együttműködve, 27. a vasúti közlekedésről szóló törvény végrehajtási rendeleteinek kidolgozása és aktualizálása az Infrastruktúra Szabályozási Főosztállyal együttműködve, 28. a légiközlekedés levegőtisztaság-védelmi és zajvédelmi szabályozásainak kidolgozása, működtetése (zajgátló védőövezetek, emisszió-kereskedelem, egyedi zajkibocsátás stb.), 29. az üzemelő gépkocsik rendszeres környezetvédelmi felülvizsgálatának szabályozása, 30. a nem közúti mozgó gépek (mobil munkagépek, belvízi hajók, vasúti járművek stb.) levegőszennyezésének szabályozása, 31. a közlekedés és a gazdaság érdekeinek érvényesítése a helyhez kötött források kibocsátásaira, a felszíni és felszín alatti vizek védelmére vonatkozó jogszabályok kialakítása során, 32. részvétel és koordináció a Fenntartható Fejlődés Nemzeti Stratégiájának, a globális éghajlatváltozásra való felkészülést szolgáló ún. aszálystratégia, a Nemzeti Környezetvédelmi Program kidolgozásában és ágazati feladatainak végrehajtásában, 33. a közlekedési eszközök, gépek és tartós fogyasztási cikkek kibocsátásaira és energiafogyasztására, a termékek környezetvédelmi jellemzőinek tanúsítására és ellenőrzésére vonatkozó EU és hazai szabályozások érvényre juttatása, szükség szerinti korszerűsítésének kezdeményezése 34. a közlekedéspolitikával, közlekedési reformprogramokkal kapcsolatos szakterületi, minisztériumi és tárcaközi koordinációs feladatok ellátása, különös tekintettel a szakterületek akció és intézkedési terveinek 2007/63. szám összehangolásra, valamint közlekedéspolitika megvalósításának monitoringjára, 35. az infrastruktúra területén belül egyes stratégiai szintű, kiemelt fontossággal kezelendő folyamatok projektmódú kezelésének biztosítása, illetve rendszeres egyeztető és beszámoltató fórumok működtetése, 36. a logisztikai központok hálózatához kapcsolódó infrastruktúra fejlesztések és logisztikai tevékenység-fejlesztés minisztériumi koordinációja, 37. az intelligens közlekedési rendszerek és szolgáltatások fejlesztésének szakterület, minisztériumi és tárcaközi koordinációja. 4.3. KÖZSZOLGÁLTATÁSOK SZERVEZÉSE FŐOSZTÁLY A Főosztály küldetése: A Közszolgáltatások Szervezése Főosztály küldetése a helyközi közösségi közlekedési reform proaktív végrehajtása, a szakmai és társadalmi szempontok figyelembevételével. Ezen belül a főosztály kiemelt feladata a közösségi közlekedési reformra vonatkozó fejlesztési koncepciók kidolgozása, a helyi és helyközi személyszállítás koordinálása, a helyközi személyszállítás regionális alapon történő megszervezése, a megrendelői pozíciónak a régiókhoz rendelése, ennek keretében a közlekedési szövetségek létrehozása. A helyközi közlekedési reform alapvető célja összehangolt helyközi autóbusz és vasúti díjövezetek és tarifák kialakítása. A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály szervezetileg az alábbi osztályokra tagolódik: - Regionális Kapcsolatok Osztálya - Közszolgáltatás-fejlesztési Osztály A Főosztály stratégiai feladatai: 1. a közösségi közlekedési rendszer kiépítésére, a közlekedési reformra vonatkozó javaslatok, fejlesztési koncepciók kidolgozása, a helyközi (ideértve: elővárosi, környéki) és helyi személyszállítás koordinálásával kapcsolatos kormányzati feladatok ellátása, a közlekedési szövetségi szabályozás kialakítása, a regionális közlekedésszervező irodák szakmai felügyelete, 2. a belföldi helyközi menetrend szerinti közlekedés hatósági ármegállapítással, kedvezményrendszerrel, valamint a helyi közforgalmú közlekedés normatív támogatásának megállapításával összefüggő minisztériumi feladatok ellátása, 3. a menetrend szerinti közúti személyszállítás működési rendszerét meghatározó elvek, a menetrend szerinti autóbusz-közlekedés feltételrendszerének kialakítása, működtetésével, engedélyezésével, menetrendjének jóváhagyásával összefüggő feladatok ellátása, 4. a személyszállítási célú víziközlekedési tevékenységekkel kapcsolatos közlekedéspolitikai célok megvalósítása, 5. az állam és a közszolgáltatási feladatokat ellátó vasúttársaságok közötti szerződéses kapcsolatok – személyszállítási közszolgáltatási szerződések – kidolgozásával, felülvizsgálatával, a menetrend jóváhagyásával, a 2007/63. szám közszolgáltatási tevékenységet ellátó vasúttársaságok működtetésével, szolgáltatási feltételrendszerével, finanszírozásával, tervezésével, értékelésével összefüggő feladatok ellátása, 6. az akadálymentes közlekedés megteremtésével kapcsolatos feladatok koordinálása, 7. közösségi személyközlekedési ügyeket érintő szabályozás ellátása, a közszolgáltatási kötelezettségek általános kereteinek kialakítása, a közlekedési közszolgáltatás terén az állami szerepvállalás definiálása, 8. a Volán társaságok szakmai felügyelete, részvétel a társaságok gazdálkodásával, finanszírozásával, fejlesztésével, a jármű rekonstrukcióval összefüggő feladatok ellátásában, együttműködve a Vagyongazdálkodási Főosztállyal. A Főosztály operatív feladata: 9. a főosztály szabályozási tevékenységének egyes szakterületeihez tartozó statisztikai adatgyűjtő (OSAP), elemző feladatok ellátása,. 4.4. HÁLÓZATI INFRASTRUKTÚRA FŐOSZTÁLY A Főosztály küldetése: A közúti, vasúti, vízi úti és infokommunikációs hálózatok területén országos és nemzetközi szintű stratégiai, döntés-előkészítési, operatív és szakmai irányítási feladatokat ellátása. Főbb feladatok: a fejlesztési programok összeállítása, a finanszírozási források szakmai tartalmának kitöltése, a nagy projektek szakmai felügyelete, a háttérszervezetek tevékenységének ellenőrzése, parlamenti interpellációk válaszainak elkészítése. A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály szervezetileg az alábbi osztályokra tagolódik: - Közúti Osztály - Vasúti és Víziközlekedési Hálózatok Osztálya - Infokommunikációs Infrastruktúra Osztály A Főosztály stratégiai feladatai: 1. a közlekedéspolitikával kapcsolatos minisztériumi feladatokban való közreműködés, különös tekintettel a politika kidolgozására, a döntések előkészítésére és azok megvalósításának figyelemmel kísérésére, a közlekedéssel kapcsolatos ágazati szintű tervezésre és a feladatok végrehajtásában történő közreműködésre, 2. a nemzeti és nemzetközi szintű tervezéssel kapcsolatos feladatok ellátása, különös tekintettel az Országos Területrendezési Tervvel és a Transz-európai Közlekedési Hálózattal (TEN-T), valamint az országos közlekedési hálózatok üzemeltetésével, fenntartásával és fejlesztésével összefüggő állami feladatok ellátására, 3. az intermodális logisztikai központok hálózata fejlesztésének irányítása, 2007/63. szám 4. szakmai javaslattétel a hajózásra alkalmas, illetőleg hajózásra alkalmassá tehető természetes és mesterséges felszíni vizek vízi úttá nyilvánítására, hajózási szempontú követelményrendszerére, valamint a kikötőhálózat és alapinfrastruktúrája fejlesztési koncepciójának kidolgozása, 5. részvétel a Fejlesztési Koordinációs Tárcaközi Bizottság (FKTB) munkájában, különös tekintettel a Nemzeti Fejlesztési Terv közlekedési komponenseinek kimunkálására, továbbá a munkaközi tervezetek egyeztetése, véleményezése, a rendelkezésre álló anyagok átvizsgálása, korrekciója, 6. a nemzetbiztonsági, közbiztonsági és védelmi igényeknek az információs társadalommal összefüggő, a hírközlési szolgáltatások és tevékenységek során történő érvényesítése, 7. hírközlési politika, rádióspektrum politika kidolgozása és érvényesítése, és az ezzel kapcsolatos állami feladatok ellátásában történő közreműködés, 8. rádióspektrum politikával összefüggő jogszabályok átültetése a hazai jogrendszerbe, jogharmonizáció, implementáció, 9. kijelölés alapján a nemzetközi távközlési és frekvenciagazdálkodási szervezetekben, kormányközi szervezetekben, az EU szervezeteiben, illetőleg más államok távközlési igazgatásainál a minisztérium szakmai képviselete, 10. a közúthálózat nyomvonalainak, útkategóriájának és keresztmetszeti jellemzőinek meghatározásával kapcsolatos állami feladatok ellátása, 11. az elektronikus hírközlés fejlődését elősegítő koncepciók kialakítása, érvényesítése, az elektronikus hírközléssel összefüggő állami feladatok végrehajtásának összehangolása, 12. részvétel a közlekedési területet érintő nemzetközi bizottságok, munkacsoportok munkájában, így különösen: az ENSZ EGB munkacsoportjaiban a szakmai munkában való részvétel és a szakmai képviseletből adódó feladatok ellátása; valamint a tagállami működés programjaival összefüggésben az Európai Bizottság mellett működő szakmai bizottságok és munkacsoportok munkájában való részvétel, továbbá a szakmai képviseletből adódó feladatok ellátása, 13. részvétel a közlekedési hálózatok pályahasználati díjainak meghatározására létrehozott eseti, vagy állandó bizottságok munkájában, 14. városi és elővárosi infrastruktúra-hálózat fejlesztés-politikájának kialakítása, a koncepciók összehangolása, 15. részvétel a vasúti interoperabilitás technikai és intézményi rendszereinek kialakításában. A Főosztály operatív feladatai: 16. részvétel az EU Bizottság közlekedésfejlesztési projektjeiben, 17. frekvenciagazdálkodással kapcsolatos központi feladatok ellátása, 18. a Közháló program irányítása, 19. közreműködés a közlekedési hálózatok környezeti szennyezések felszámolásában, kármentesítés szervezésében és az Országos Környezeti Kármentesítési Program minisztériumra háruló feladatai végrehajtásában, 20. a közlekedési zajvédelem szervezése, a stratégiai zajtérképezés és zajvédelmi intézkedési tervek koordinációs feladatainak ellátása, 21. az allergén gyomnövények és a parlagfű elleni védekezés szervezése, nyomon követése a közlekedési hálózatok környezetében, a parlagfű elleni 2007/63. szám védekezés hatékonyságát növelő tárcaközi bizottságban a minisztérium képviselete, 22. a vízi utak, az országos közforgalmú kikötők, a szükségkikötők és határkikötők jogszabályban meghatározott állami fenntartásával és fejlesztésével, illetve a közforgalmú kikötők fejlesztésének támogatásával kapcsolatos feladatok ellátása, 23. szakmai közreműködés a minisztérium közlekedést és hírközlést érintő vagyonkezelési feladatainak ellátásában, 24. kétoldalú határforgalmi egyezményekkel, azok felülvizsgálatával kapcsolatos szakmai feladatok ellátása; határellenőrzési nemzetközi szerződések elemeinek véleményezése, azok tárgyalásain felkérésre szakértői részvétel, a határátkelőhelyek nemzetközi egyezmények szerinti fejlesztésének menedzselése, 25. hatályban lévő mobil koncessziós szerződésekkel kapcsolatos feladatok ellátása, 26. rádió berendezések, elektronikus hírközlő végberendezések megfelelőségével, forgalomba hozatalával, piacfelügyeletével összefüggő kormányzati feladatok ellátása, 27. egyes hírközlési és informatikai termékek megfelelőségét vizsgáló vagy ellenőrző, illetőleg tanúsító szervezetek kijelölésével kapcsolatos feladatok ellátása, 28. nemzetközi és az európai kötelezettségeken alapuló, a nemzeti az elektronikus hírközlés területére vonatkozó szabványosítással összefüggő feladatok irányítása, 29. műholdas hírközlő rendszerek szakmai feladatainak ellátása, 30. a közlekedéssel kapcsolatos operatív programra vonatkozó, a minisztérium feladatkörébe tartozó tervezési munkák ellátása, más operatív programok összeállításában a szakállamtitkárságot érintő területeken közreműködés, 31. a hajózási alágazat műszaki információs, valamint telematikai rendszerére vonatkozó követelmények nemzeti kidolgozása, beleértve a nemzetközi követelményrendszerek kidolgozásában való aktív közreműködést is, az alágazat nemzetközi kapcsolatrendszerével összefüggő minisztériumi állásfoglalások kialakítása, a rendszer beindítása az érintettek bevonásával, 32. az Európai Mobilitási Hét és Európai Autómentes Nap kezdeményezésekben való magyar részvétel kormányzati koordinációja, a települési önkormányzatok bekapcsolódásának ösztönzése, a társadalmi háttér (egészségügyi, környezetvédelmi profilú civil szervezetek, ifjúsági szervezetek, iskolák, lakossági és fogyasztói csoportok, piaci és kereskedelmi szervezetek, hatóságok, sajtó- és média szervezetek) támogató attitűdjének formálása, 33. közreműködés a vasútnak minősülő kötöttpályás közlekedés alapvető szabályainak kidolgozásában, 34. a közutak kezelésének normatív és – az országos közutak tekintetében – operatív irányítása, az országos közutak, hidak és tartozékaik kezelésével (fenntartásával, üzemeltetésével és fejlesztésével) kapcsolatos minisztériumi feladatok elvégzése, rendkívüli helyzetek alkalmával közreműködés a közúti forgalom szervezésében, 35. a rév- és kompközlekedés, mint közúti hálózatot kiegészítő közlekedés üzemeltetésével, fejlesztésével összefüggő feladatok koordinálása, 2007/63. szám 36. közreműködés a Nemzeti Hírközlési Hatóság feladatainak felülvizsgálatában és aktualizálásában, a Hatóság feladatellátásának folyamatos szakmai felügyeletében, 37. az országos közúthálózat forgalomirányítási és tájékoztatási rendszerének meghatározása, 38. javaslattétel a közutakkal kapcsolatos megalkotandó jogszabályok tartalmára, a nemzetközi közúti kapcsolatok fejlesztésére, a nemzetközi egyezmények és megállapodások szakmai tartalmára, részvétel azok létrehozatalának előkészítésében, 39. az úthálózat állapotjellemzői, forgalmi, forgalomszabályozási és baleseti adatai gyűjtésének, karbantartásának és kezelési rendjének kidolgozása, az útvagyon értéke meghatározásának és nyilvántartásának irányítása, a közúti információszolgáltatás rendszere feltételeinek, a közutak egységes forgalmi rendje elveinek, a közutak forgalombiztonságának javítását célzó intézkedéseknek a meghatározása, 40. a frekvenciák nemzeti felosztási tervének (FNFT) rendszeres felülvizsgálata és a piaci igényekhez igazítása, 41. együttműködés a társfőosztályokkal a nemzetközi kapcsolatokban a közlekedéssel összefüggő érdekek és kötelezettségek érvényesítésében; nemzetközi szakmai programokon való részvétel koordinálása, 42. nagyvasúti fejlesztési programok kimunkálása, egyeztetése, rendszeres aktualizálása, 43. a közlekedési infrastruktúra-fejlesztés forrás-felhasználásának szakmai felügyelete, 44. részvétel az EU támogatással létesülő hírközlési infrastruktúra projektekben, 45. az úthálózat-fejlesztéssel, közúti beruházásokkal kapcsolatos vizsgálatok, műszaki-gazdasági információk, társadalmi-gazdasági hatásvizsgálatok elvégeztetése, elemzése, az utakkal és közúti közlekedéssel kapcsolatos kutatási-fejlesztési tevékenység irányítása, 46. közreműködés a hírközlési szabályozással kapcsolatos nemzetközi kötelezettségek teljesülésének ellenőrzésében, 47. közreműködés a rév- és kompközlekedés fejlesztésével, üzemeltetésével összefüggő hajózási szabályozási tárgyú teendők ellátásában. 4.5. INFRASTRUKTÚRA SZABÁLYOZÁSI FŐOSZTÁLY A Főosztály küldetése: A nemzetgazdasági infrastruktúra fejlesztését és hatékony működtetését meghatározó állami szabályozási feladatok ellátása; a hálózati infrastruktúra szabályozás stratégiai megalapozása és az infrastruktúra minőségét meghatározó jogi keretek szakmai kialakítása A Főosztály munkáját főosztályvezető vezeti, akit az általános jogkörű főosztályvezető-helyettes, illetve akadályoztatása esetén a Közúti-Közlekedési és Általános Közlekedés-szabályozási osztály vezetője helyettesít. A Főosztály szervezetileg az alábbi osztályokra tagolódik: - Közúti-közlekedési és Általános Közlekedés-szabályozási Osztály - Légi- és Víziközlekedési Szabályozási Osztály 2007/63. szám - Vasúti Szabályozási Osztály - Elektronikus Hírközlési és Postaszabályozási Osztály A Főosztály stratégiai feladatai: 1. a közlekedési, illetve a minisztérium hatáskörébe tartozóan a hírközlési, postai ágazat állami szabályozásának szakmai előkészítése, kidolgozása, koordinálása, valamint a közlekedési ágazat tekintetében a minisztérium hatáskörébe tartozó szakképzési, biztonsági-, környezetvédelmi- és műszaki szabályozási feladatok ellátása, 2. szakmai tárgyú nemzetközi bírósági perben a minisztérium képviseletében szakmai közreműködés, 3. a hazai szabályozás szakmai alapját, vagy jogi hátterét kialakító nemzetközi szervezetek és EU-s intézmények szakmai munkájában részvétel és e fórumokon az egyes szakterületek hazai szabályozási igényeinek érvényesítése, 4. a közlekedési eszközök, gépek és tartós fogyasztási cikkek kibocsátásaira és energiafogyasztására, a termékek környezetvédelmi jellemzőinek tanúsítására és ellenőrzésére vonatkozó EU és hazai szabályozások érvényre juttatása, szükség szerinti korszerűsítésének kezdeményezése, 5. a szakállamtitkárság hatáskörébe tartozó közlekedésre nevelés, közlekedésbiztonsági oktatási feladatok koordinálása, 6. az intézményi keretben folyó közlekedésre nevelés irányítása, 7. a közlekedési szakképzés egészének szakmai irányítása, összefogása, fejlesztése, 8. a nemzetközi közúti áru- és személyszállítási engedélyek elosztási elveinek meghatározása, részvétel a vonatkozó nemzetközi megállapodások fejlesztésében, valamint a kétoldalú vegyes bizottságok működtetése, 9. a közúti közlekedés biztonságával kapcsolatos követelmények meghatározása, a közúti közlekedés biztonsága érdekében szükséges jogi szabályozások szakmai előkészítése és a szükséges intézkedések szervezése, a Nemzeti Közlekedésbiztonsági Program tárcafeladatainak koordinálása, a közúti közlekedésben való részvételre, a közúti közlekedési szabályokra vonatkozó előírások, továbbá a pályaalkalmassági vizsgálatokkal és utánképzéssel kapcsolatos szakmai szabályok kialakítása, 10. a közúti járművezetőkre vonatkozó, valamint a közúti árués személyszállítással kapcsolatos szakemberképzésre, továbbképzésre, utánképzésre és vizsgáztatásra vonatkozó hatósági képzés irányítása, felügyelete és a jogi szabályozási feladatok ellátása, 11. a járműimport műszaki követelményeinek és a közúti járműbehozatalhoz kapcsolódó közlekedési hatósági eljárási rend kialakítása, a közúti járművek üzembe helyezésére és forgalomban tartására vonatkozó műszaki előírások meghatározása, 12. a közúti járműállomány eszközállományával kapcsolatos rekonstrukciós feladatok szakmai irányítása, 13. közreműködés a közlekedési műszaki szabályzatok készítésében és kiadásában, közlekedési szabvány alóli felmentések elbírálásában és engedélyezésében, 2007/63. szám 14. a közutakkal kapcsolatos jogszabályok megalkotása, javaslattétel a közúti igazgatással és hatósági feladatokkal kapcsolatos szabályozás szakmai tartalmára, részvétel azok létrehozatalának előkészítésében, 15. közreműködés a közlekedési infrastruktúrával kapcsolatos igazságügyi szakértők engedélyezési eljárásában, 16. a veszélyes áruk szállítására vonatkozó hazai szabályok kimunkálása és folyamatos korszerűsítése; részvétel az ENSZ EGB keretein belül a nemzetközi szállításokra vonatkozó előírások kidolgozásában; részvétel az EU Bizottságának a veszélyes áruk szállításával kapcsolatos tevékenységében, az EU jogszabályok honosításában, továbbá a veszélyes áruk szállítási biztonságával kapcsolatos egyéb jogszabályok szakmai előkészítésében, 17. a Nemzeti Közlekedési Hatóság által végzett forgalomba helyezés előtti, időszakos, valamint közúti járművizsgálati tevékenység szakmai tartalmának meghatározása, fejlesztése, valamint a járművizsgáló hatósági szakértők képzésével és továbbképzésével kapcsolatos jogi szabályozás kialakítása, 18. a közúti járművek konstrukcióját (biztonsági- és környezetvédelmi jellemzőit) és hatósági jóváhagyási rendszerét meghatározó műszaki szabályozás előkészítése, koordinációja, kiadása, 19. a közlekedési infrastruktúra szakterületén a műszaki szabályozások bejelentésével és a bejelentések véleményezésével kapcsolatos feladatok (EU és WTO notifikáció) koordinációja, 20. a közúti járműjavító tevékenység fogyasztóvédelmi, munkabiztonsági és szakmai feltételeinek meghatározása, 21. a közúti közlekedésbiztonsággal összefüggő közlekedésre nevelési feladatok ellátása, 22. a közlekedési szakképzés fejlesztése, valamint a szakképzési törvényben és az OKJ-ban meghatározott, a közlekedési szakterületet érintő szakképzésekkel kapcsolatos tárcafeladatok ellátása, 23. a polgári légi közlekedés koncepciójára és fejlesztésére vonatkozó javaslat kidolgozása, az ezzel összefüggő döntések előkészítése, a végrehajtás figyelemmel kísérése, 24. a vízi és a légi közlekedés műszaki információs, valamint telematikai rendszerére vonatkozó követelmények nemzeti kidolgozása, beleértve a nemzetközi követelményrendszerek kidolgozásában való aktív közreműködést is, az alágazat nemzetközi kapcsolatrendszerével összefüggő minisztériumi állásfoglalások kialakítása, 25. a vízi közlekedéssel, a vízi utakkal, a kikötőkkel és más vízi közlekedést befolyásoló létesítményekkel kapcsolatos közlekedésbiztonsági, valamint környezetvédelmi célú műszaki és hajózásbiztonsági követelményrendszerre vonatkozó jogszabályok elkészítése, kodifikálása, 26. a légi közlekedés biztonsága, ideértve a repülőterek és más földön telepített infrastruktúra eszközök, szolgálatok és szolgáltatások biztonsága érdekében szükséges jogi szabályozások elkészítése, 27. a polgári légi közlekedés és a vízi közlekedés védelmének szabályairól, valamint a Légiközlekedés Védelmi Bizottság, továbbá a Víziközlekedési Védelmi Bizottság jogköréről, feladatairól és működésének rendjéről szóló jogszabályban a közlekedésért felelős miniszter hatáskörébe utalt légi közlekedési, illetve vízi közlekedési védelmi feladatok ellátása, 2007/63. szám 28. a vízi- és légiközlekedési szakterületen működő nemzetközi szakmai szervezetek döntései, ajánlásai végrehajtásának szervezése és koordinálása, adatszolgáltatás ellátása, 29. a kétés többoldalú víziés légiközlekedési tárgyú nemzetközi szerződésekből eredő szakmai szabályozási, engedélyezési, tájékoztatási, együttműködési, valamint adatszolgáltatási tevékenység végzése, 30. az ENSZ EGB belvízi hajózási munkacsoportjában és bizottságában, a Nemzetközi Tengerészeti Szervezet bizottságaiban és munkacsoportjaiban és Nemzeti Bizottságában, a Duna Bizottság munkacsoportjában és szakértői értekezletein, valamint az OECD és az ECMT munkacsoportjaiban a szakmai munkában való részvétel és a szakmai képviseletből adódó feladatok ellátása, 31. a Duna Bizottságban a Magyar Köztársaság állandó kormányképviselőhelyettesi feladatainak az ellátása, valamint a Bizottság közgyűlésén és szakértői értekezletein a szakmai munkában való részvétel és a szakmai képviseletből adódó feladatok ellátása, továbbá a Rajnai Hajózás Központi Bizottságában a megfigyelői státusszal összefüggő szakmai képviseletből adódó feladatok ellátása, 32. az úszólétesítmények és a kedvtelési célú kishajók tervezésének, építésének és hajózásra való alkalmasságának, illetve megfelelősége vizsgálatának, tanúsításának és ellenőrzésének, valamint ezek javításának személyi- tárgyi és intézményi feltételeire vonatkozó jogszabályok szakmai tervezetének elkészítése és közreműködés a kodifikáció és az egyeztetési folyamat során, 33. a minisztérium képviselete a nemzetközi légiközlekedési szervezetekben, a szervezeti tagsággal járó feladatok, az ICAO tanácsi tagságból, a CERG soros elnökségből és az EASA igazgatósági tagságból és a JAA tagságból eredő feladatok ellátása, 34. vízi és légi közlekedési tárgyú kérdésekben illetékes EU Tanácsi munkacsoportokban és COSS bizottságokban, valamint más EU-s bizottságok és szervek munkájában való részvétel, továbbá a jogszabályokban foglalt jelentési, illetve tájékoztatási kötelezettségek végrehajtásával kapcsolatos koordináció, 35. repülőterek létesítésének, fejlesztésének és megszüntetésének végrehajtásához szükséges kormányzati döntések előkészítése, 36. a Nemzeti Közlekedési Hatóság másodfokú döntéseivel szemben felügyeleti intézkedés végrehajtása, 37. kapcsolattartás az EU légiközlekedésért felelős szervezeteivel, a tagállami státuszból adódó légiközlekedést érintő feladatok koordinálása, így különösen az EU-s tagságból adódóan az Európai Tanácsban a különböző légiközlekedési témákban a képviselendő álláspont kialakításában a szakmai közreműködés biztosítása, valamint az Európai Bizottság és az Európai Tanács légiközlekedést érintő szakértői munkabizottságaiban, illetve munkacsoporti értekezletein a szakértői részvétel biztosítása és a magyar álláspont képviselete, 38. a vasútnak minősülő kötöttpályás közlekedés alapvető szabályainak kidolgozása a Hálózati Infrastruktúra Főosztály szakmai közreműködésével, a kapcsolatos műszaki szabályok kialakítása és karbantartása, a vonatkozó jogszabályok elkészítése, közreműködés a kodifikáció és az egyeztetési folyamat során, 39. vasúti árufuvarozási piac megnyitásához szükséges jogi szabályozás kialakítása, 2007/63. szám 40. vasúti közlekedés biztonságára és a vasúti rendszer kölcsönös átjárhatóságára vonatkozó jogszabályi környezet kialakítása, ehhez kapcsolódóan a különleges vasutak működésének és engedélyezésének szabályozása, figyelembe véve a vonatkozó európai műszaki előírásokban felállított követelményeket is, 41. vasúti forgalom lebonyolítására vonatkozó szabályozás kialakítása, figyelembe véve a vonatkozó európai műszaki előírásokban felállított követelményeket is, 42. vasúti tevékenységek vasúti társaságon belüli számviteli elválasztását biztosító jogi környezet kialakítása, 43. liberalizált vasúti árufuvarozási piac európai szintű szabályozása végrehajtásának figyelemmel kísérése az EU szerveinél, 44. a nemzetközi személyszállítás liberalizációját, az utasjogok és kötelezettségek egységes szabályozását, valamint a mozdonyvezetők egységes európai minősítését célzó, európai szintű jogszabálytervezetek kialakításában való részvétel az Európai Tanács keretében, 45. vasúti járművek engedélyeinek kölcsönös elismerését szolgáló, európai szintű jogszabálytervezetek kialakításában való részvétel az Európai Tanács keretében, 46. EU tagsággal összefüggő EU-s jogalkotási feladatokban a hazai elektronikus hírközlés és posta szakmai képviseletének ellátása, EU elektronikus hírközlési és postai jogszabályok átültetése a hazai jogrendszerbe, jogharmonizáció, implementáció, 47. közreműködés kijelölés alapján a nemzetközi postai szervezetekben, kormányközi szervezetekben, illetőleg más államok posta igazgatásainál a minisztérium szakmai képviseletének ellátásában, 48. közreműködés kijelölés alapján a nemzetközi távközlési szervezetekben, kormányközi szervezetekben, illetőleg más államok távközlési igazgatásainál a minisztérium szakmai képviseletében, 49. elektronikus hírközlés és postai tárgyú, minisztériumok közötti – nemzetközi szerződésnek nem minősülő – tárcaközi egyezmények kidolgozásának irányítása. 50. EU elektronikus hírközlési, rádióspektrum politikával összefüggő jogszabályok átültetése a hazai jogrendszerbe, jogharmonizáció, implementáció. A Főosztály operatív feladatai: 51. részvétel a közúti közlekedési területet érintő nemzetközi bizottságok, munkacsoportok munkájában, így különösen: az ENSZ EGB munkacsoportjaiban a szakmai munkában való részvétel és a szakmai képviseletből adódó feladatok ellátása, 52. a közlekedéspolitikáért felelős miniszter feladatkörébe tartozó szakmai képzési, képesítési és vizsga követelményekkel kapcsolatos feladatok ellátása, 53. a szabályozási tevékenységet megalapozó kutatás-fejlesztés menedzselési feladatok ellátása, 54. a főosztály szakmai felelősségi körébe tartozó költségvetési sorok költségvetési kapcsolatainak kezelése, 55. a főosztály közlekedési szakterületének szabályozási kompetenciájába tartozó kérdések tekintetében a szabályozás-értelmezés, tájékoztatás, média (internetes) megjelenés intézése, 56. a közlekedési tárgyú állampolgári (ügyfél) megkeresések és panaszügyek tekintetében a minisztériumi feladatkörbe tartozóan szakmai tájékoztatás megadása és a szükség szerinti felügyeleti intézkedés kezdeményezése, 2007/63. szám 57. közreműködés a közösségi személyközlekedési ügyeket érintő szabályozás ellátásában, a közszolgáltatási kötelezettségek általános kereteinek kialakításában, 58. nem EU tagállam lobogója alatt közlekedő úszólétesítmény üzemeltetője által benyújtott, nemzeti vízi-út használatának engedélyezése iránti kérelmek elbírálása, 59. vasúti pályahasználathoz történő hozzáférés és a pályahasználati díjrendszer kialakítása, 60. vasúti építmények, járművek és ezekhez kapcsolódó egyéb műszaki felszerelések engedélyezésére és üzemeltetésük ellenőrzésére vonatkozó jogszabályi keretek megalkotása, vasúti járműjavító és -minősítő szervezetek minősítésének jogi szabályozása, 61. vasúti munkaköröket betöltő személyzet képzésének és vizsgáztatásának szabályozása, figyelembe véve a vonatkozó európai műszaki előírásokban felállított követelményeket is, 62. vasúti interoperabilitást és vasútbiztonságot biztosító európai szintű jogszabályok megalkotásában való részvétel, 63. az elektronikus hírközlés- és postapolitikára vonatkozó előterjesztések szakmai előkészítése, az információs társadalommal összefüggő szabályozások elektronikus hírközléssel és postával kapcsolatos munkarészeinek kidolgozása, az elektronikus hírközlési, postai tevékenységek, szolgáltatások jogi, szakmai, személyi, műszaki feltételeinek megállapítása, 64. az egyetemes elektronikus hírközlési szolgáltatás ellátásának figyelemmel kísérése, az egyetemes elektronikus hírközlési szolgáltatás intézményének működéséhez szükséges intézkedések előkészítése, végrehajtásuk irányítása, 65. a hatályban lévő távközlési koncessziós szerződésekkel kapcsolatos feladatok ellátása, 66. elektronikus hírközlési és postai szabályozással kapcsolatos nemzetközi kötelezettségek teljesülésének ellenőrzése, 67. rádió berendezések, elektronikus hírközlő végberendezések megfelelőségével, forgalomba hozatalával, piacfelügyeletével összefüggő szabályozási feladatok ellátása, 68. miniszteri hatáskörbe és a koncessziós törvény hatálya alá tartozó vagyon és vagyoni értékű jog hasznosításával kapcsolatos feladatok koordinálása, a vonatkozó szerződések megkötésének előkészítése, 69. a postai privatizáció nemzetközi tapasztalatainak figyelemmel kísérése, javaslattétel a kijelölt egyetemes posta szolgáltató privatizációjának stratégiájára, 70. közreműködés a hírközlési politika kidolgozásában és érvényesítésében. 4.6. ENERGETIKAI FŐOSZTÁLY A Főosztály küldetése: Az ország energiaellátásának biztosítása érdekében szükséges intézkedések megtétele, illetve az intézkedések megtételére - a jogszabályok által feljogosított - intézményeknél az intézkedések kezdeményezése A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. 2007/63. szám A Főosztály szervezetileg az alábbi osztályokra tagolódik: - Energiatakarékossági és Energiakoordinációs Osztály - Energiagazdálkodási Osztály A Főosztály stratégiai feladatai: 1. energiapolitikai döntések meghozatalának előkészítése, a végrehajtás figyelemmel kísérése, 2. az energetikai tárgyú jogszabályok előkészítése, 3. az EU energetikai jogszabályainak előkészítésében való magyar részvétel, a tagságból adódó feladatok ellátása, 4. az energiaellátás biztonsága szempontjából kiemelt fontosságú területek folyamatos figyelemmel kísérése, indokolt esetben a szükséges intézkedések megtételének kezdeményezése, 5. az olaj- és gázipar, a villamosenergia-ipar termelésével, fejlesztésével, szolgáltatásaival, tulajdon- és szervezetformálásával összefüggő közszolgálati feladatok ellátása, 6. az energiatakarékosság és az energiafelhasználás hatékonyságnövelési stratégiájának kidolgozása, végrehajtása, a megújuló energiaforrások hasznosítási stratégia kimunkálása, a területtel kapcsolatos feladatok ellátása, 7. a szén-dioxid kibocsátás-kereskedelemmel, illetve a Kiotói Jegyzőkönyv végrehajtásával kapcsolatban a tárcára háruló feladatok végzése; a Kiotói Mechanizmusok Tárcaközi Bizottságában a minisztérium képviseletének, illetve egyéb, az éghajlat-változás tárgykörébe eső feladatoknak az ellátása. A Főosztály operatív feladatai: 8. a bányászati, uránbányászati felszámolási ügyekkel, a bányászati koncessziókkal, a bányajáradékkal, az ásványvagyon-gazdálkodással, a földtani kutatással összefüggő döntések előkészítése, 9. a Nemzetközi Energia Ügynökségben Magyarország képviselete, az Energia Charta-val kapcsolatos teendők ellátása, 10. a külön utasításban meghatározott befogadó nemzeti támogatással kapcsolatos feladatok ellátása, 11. az Európai Koordinációs Tárcaközi Bizottság (EKTB) 10. Energia szakértői munkacsoport vezetésének és titkársági teendőinek ellátása, 12. a COREPER testület és az Energetikai Miniszterek Tanácsának ülésére a mandátumok elkészítése, 13. az energetikai aranyrészvények joggyakorlatával kapcsolatos mandátumok előkészítése, 14. energiapiaci árszabályozás, 15. széndioxiddal illetve egyéb, üvegházhatású gázokkal kapcsolatos szabályrendszer kialakítása a társtárcával együttműködve, 16. a Magyar Bányászati és Földtani Hivatalhoz és a Magyar Energia Hivatalhoz kötődő díjrendelet szakmai megalapozása és kezelése. 2007/63. szám

Source: https://magyarkozlony.hu/hivatalos-lapok/1330e90a3dc049f3c839c496f1fa1253d39f75ba/dokumentumok/cfb7404ce61818cdad5ec2934f76ce18c80e0745/letoltes